Ντεπορτίβο δε Λα Κορούνια

Η Ρεάλ Κλουμπ Ντεπορτίβο δε Λα Κορούνια (ισπανικά: Real Club Deportivo de La Coruña, ισπανική προφορά: reˈal ˈkluβ ðeporˈtiβo ðe la koˈɾuɲa), κοινώς γνωστή ως Ντεπορτίβο Λα Κορούνια, και επίσης γνωστή ως Ντεπορτίβο και Δέπορ, είναι ισπανική ομάδα που βρίσκεται στην περιοχή της Γαλικίας και εδρεύει στην πόλη της Α Κορούνια. Ο σύλλογος ιδρύθηκε το 1906 και την περίοδο 2019–20 αγωνίζεται στη Σεγούντα Ντιβιζιόν. Η Ντέπορ διατηρεί μεγάλη αντιπαλότητα με την άλλη ομάδα της Γαλικίας, τη Θέλτα συνθέτοντας έτσι το Γαλικιανό ντέρμπι. Έδρα της ομάδας είναι το Στάδιο Ριαθόρ που έχει 34.600 θέσεις και αγωνίζεται εκεί από το 1944. Η κλασική εμφάνιση της αποτελείται από ριγωτή κυανόλευκη φανέλα, μπλε σορτσάκι και κάλτσες. Η Ντέπορ στέφθηκε πρωταθλήτρια Ισπανίας την περίοδο 1999–00 για πρώτη και μοναδική φορά έως σήμερα συγκεντρώνοντας 69 πόντους έναντι 64 της δεύτερης Μπαρτσελόνα, τους χαμηλότερους που έχει λάβει πρωταθλητής από την περίοδο που εφαρμόστηκε το σύστημα των τριών πόντων για την επίτευξη της νίκης. Επίσης έχει κατακτήσει το κύπελλο Ισπανίας 2 φορές, το 1995 και το 2002. Όσον αφορά την ευρωπαϊκή της παρουσία, η Ντέπορ έχει καταγράψει 5 συνεχόμενες παρουσίες στο ΟΥΕΦΑ Τσάμπιονς Λιγκ, φτάνοντας δις στα προημιτελικά και μία φορά στα ημιτελικά την περίοδο 2003–04.

 Ο Χοσέ Μαρία Άμπαλο γεννημένος στην πόλη της Λα Κορούνια μετά που επέστρεψε από τις σπουδές του στην Αγγλία γοητευμένος από το άθλημα του ποδοσφαίρου αποφάσισε να το μάθει στους φίλους του και αγωνίζονταν στην τοπική αρένα που χρησιμοποιόταν και ως αρένα για ταυρομαχίες. Το 1904 ο Άμπαλο και οι φίλοι του αποφάσισαν να δημιουργήσουν ένα σύλλογο που του έδωσαν το όνομα της πόλης τους Κορούνια και σήμερα θεωρείται ο προάγγελος του σημερινού συλλόγου Το 1906 το γυμνάσιο Σάλα Κάλβετ δημιούργησε ένα νέο σύλλογο τον οποίο ονόμασε Κλουμπ Ντεπορτίβο δα Σάλα Καλβέτ που στη συνέχεια λόγω της διασημότητας που πήρε το άθλημα στην πόλη μετονομάστηκε ως Κλουμπ Ντεπορτίβο δε Λα Κορούνια. Μετά από 2.5 χρόνια ο σύλλογος πρόσθεσε στην ονομασία του και το Ρεάλ (βασίλισσα) ως σημείο βασιλικότητας που πήρε από τον βασιλιά της Ισπανίας Αλφόνσο ΙΓ΄. Μέχρι το 1928 αγωνιζόταν σε διάφορα πρωταθλήματα που διεξάγονταν στη Γαλικία και στη συνέχεια δήλωσε συμμετοχή για να αγωνιστεί στο πρωτάθλημα Ισπανίας αλλά δεν κατάφερε να αγωνιστεί στην 1η κατηγορία και έτσι μέχρι και το 1941 αγωνιζόταν στη 2η κατηγορία. Τις μεγαλύτερες επιτυχίες της η Λα Κορούνια της έζησε με προπονητή τον Χαβιέρ Ιρουέτα μεταξύ του 1998-2004 όπου τη σεζόν 1999–00 κατέκτησε και το μοναδικό πρωτάθλημα που έχει στην τροπαιοθήκη της. Τη σεζόν 2003–04, η Ντέπορ κατέγραψε μια καταπληκτική πορεία στο Τσάμπιονς Λιγκ φτάνοντας μέχρι και τα ημιτελικά. Στη φάση των ομίλων η Ντέπορ πέτυχε και τις 3 νίκες στην έδρα της (1–0 τη Μονακό), (2–0 την Αϊντχόφεν), (3–0 την ΑΕΚ), έφερε μια ισοπαλία (1–1) στην Αθήνα κόντρα στην ΑΕΚ, ενώ έχασε στην Ολλανδία (3–2) από την Αϊντχόβεν και (8–3) από τη Μονακό στο Μονακό. Στη φάση των 16 έκανε την έκπληξη κόντρα στην περσινή φιναλίστ Γιουβέντους κερδίζοντας την δις με σκορ 1–0. Έπειτα στους 8, στο πρώτο ματς η κάτοχος του τροπαίου Μίλαν λυγίζει την Ντέπορ με σκορ 4–1 στο Μιλάνο αλλά στον επαναληπτικό του Ριαθόρ, η Ντεπορτίβο με μια επιβλητική εμφάνιση σοκάρει την Ευρώπη και παίρνει την πρόκριση με σκορ 4–0. Στα ημιτελικά αν και στο Οπόρτο παίρνει λευκή ισοπαλία από την Πόρτο, στο Ριαθόρ με ένα γκολ-πέναλτυ στο 60' από τον Ντερλέι το όνειρο της συμμετοχής στο τελικό της μεγαλύτερης διασυλλογικής διοργάνωσης σβήνει άδοξα. Τη σεζόν 2010–11 η Ντεπορτίβο υποβιβάζεται στη Σεγούντα Ντιβιζιόν μετά και την εντός έδρας ήττα της από τη Βαλένθια με 2–0. Τον Ιούλιο του 2015, δημοσιοποιείται σκάνδαλο στημένου αγώνα μεταξύ της Λεβάντε και της Σαραγόσα στο οποίο η Σαραγόσα με τη νίκη της 1–2 στην έδρα της Λεβάντε εξασφαλίζει την παραμονή της σε βάρος της Λα Κορούνια. Τη σεζόν 2011–12 η Ντεπορτίβο συγκεντρώνει την εντυπωσιακή συγκομιδή των 91 πόντων στη Σεγούντα και έτσι πετυχαίνει τον άμεσο προβιβασμό της στα μεγάλα σαλόνια. Την επόμενη σεζόν (2012–13) μετά από μια κάκιστη πορεία στο πρωτάθλημα, υποβιβάζεται ξανά για δεύτερη φορά σε 3 χρόνια. Τη σεζόν 2013–14 τερματίζει δεύτερη στη Σεγούντα και ξανά προβιβάζεται στη μεγάλη κατηγορία. Τη σεζόν 2014–15, η Ντέπορ με ένα ασύνδετο ρόστερ υπό τις οδηγίες του Βίκτορ Φερνάντεθ πραγματοποιεί χαμηλές πτήσεις με στιγμιότυπο της χρονιάς την ταπεινωτική ήττα 2–8 στο Ριαθόρ από τη Ρεάλ, μια μεγάλης σημασίας νίκη για τη Ρεάλ μιας και από την περιόδο 1992–93 έως και τη περίοδο 2010–11 η Ντέπορ ήταν αήττητη στους αγώνες με τη Ρεάλ δημιουργώντας ένα κατόρθωμα που καμία άλλη ομάδα δεν έχει καραφέρει στην ιστορία του ισπανικού ποδοσφαίρου. Η Λα Κορούνια θα τερματίσει 16η και θα γλυτώσει τον 3ο υποβιβασμό σε 5 χρόνια χάρη στη συμβολή του προπονητή και πρώην παίκτη της Βίκτορ Σάντσεθ στις οκτώ τελευταίες αγωνιστικές. Τη σεζόν 2017–18 δεν θα γλυτώσει τον υποβιβασμό αφού τερματίζει 18η. Στο πρωτάθλημα της Σεγούντα 2018–19, η Ντέπορ τερματίζει 6η και παίρνει μέρος στα πλέι-οφ ανόδου όπου σε διπλούς αγώνες επικρατεί της Μάλαγα με συνολικό σκορ 5–2 αλλά στον τελικό τον πλέι-οφ χάνει την άνοδο στους διπλούς αγώνες με τη Μαγιόρκα (νίκη 2–0 στο Ριαθόρ, ήττα 3–0 στη Μαγιόρκα). Το σήμα της ομάδας περιλαμβάνει το βασιλικό στέμμα το οποίο αντικατοπτρίζει τη βασιλικότητα της ομάδας λόγω του προνομίου της να ονομάζεται Ρεάλ και οι διαγώνιες μπλε λωρίδες είναι η σημαία της Γαλικίας. Η ομάδα της Λα Κουρούνια με την μπλε και άσπρη στολή από την πρώτη στιγμή ύπαρξης της ομάδας ως πρώτη στολή ενώ οι υπόλοιπες στολές αλλάζουν κάθε χρόνο αναλόγως της διαφήμισης που υπάρχει. Στατιστικά έως 5 Μαΐου 2018 Α' Ισπανίας Κατάκτηση (1) 1999–00 Φιναλίστ (5) 1949–50, 1993–94, 1994–95, 2000–01, 2001–02Κύπελλο Ισπανίας (2) Κατάκτηση (2) 1994–95, 2001–02Ισπανικό Σούπερ Καπ Κατάκτηση (3) 1995, 2000, 2002Β' Ισπανίας Κατάκτηση (5) 1961–62, 1963–64, 1965–66, 1967–68, 2011–12 Φιναλίστ (5) 1939–40, 1945–46, 1947–48, 1990–91, 2012–13Γ' Ισπανίας Φιναλίστ (1) 1980–81Δ' Ισπανίας Κατάκτηση (1) 1974–75 Πρωτάθλημα Γαλικίας Κατάκτηση (6) 1926–27, 1927–28, 1930–31, 1932–33, 1936–37, 1939–40 Κύπελλο Ιντερτότο : Κατάκτηση (1): 2008 Τελευταία Ανανέωση 11 Αυγούστου 2009 Χρονιές στην Α' Ισπανίας : 46 Χρονιές στη Β' Ισπανίας : 41 Χρονιές στην Γ' Ισπανίας : 1 Χρονιές στην Δ' Ισπανίας : 1 Συμμετοχές στο Ch. League: 5Συμμετοχές στο UEFA Cup : 5Συμμετοχές στο Κύπελλο Κυπελλούχων Ευρώπης : 1Συμμετοχές στο Κύπελλο Ιντερτότο : 2 Επίσημος ιστότοπος